Na temelju članka 13 i 18.. Zakona o udrugama ( ''Narodne novine'', br 77/14), i članka 14; stavak 3 članka 48 i 96 stavak 2. Zakona o športu (NN 71/06) Skupština Boćarskog kluba ''ZAPREŠIĆ'' Zaprešić, održana dana 12.09.2015. god, u Zaprešiću Ljudevita Gaja 6 donijela je

STATUT

Boćarskog kluba ''ZAPREŠIĆ'' u Zaprešiću

I. OSNOVNE ODREDBE

Članak 1.

Ovim statutom utvrđuju se odredbe o nazivu, sjedištu i područja, djelovanja Boćarskog kluba ''ZAPREŠIĆ'' (u daljnjem tekstu: Klub), o zastupanju, ciljevima, djelatnostima, o ostvarivanju javnosti rada kluba, o članarini, pravima i obvezama članova, unutarnjem ustroju, tijelima Kluba, njihovom mandatu, njihovom sastavu i ovlastima odlučivanja, uvjetima kao i načinu izbora i opoziva, stegovnom postupku za članove, o imovini, njezinom stjecanju i raspolaganju, te prestanku rada kluba.

Članak 2.

Naziv Kluba glasi: Boćarski klub ''ZAPREŠIĆ''.

Skraćeni naziv je: BK ''ZAPREŠIĆ''

Sjedište kluba je u Zaprešiću, Ljudevita Gaja 6, 10290 Zaprešić.

Klub djeluje na području Zagrebačke županije, te surađuje s sličnim udrugama u zemlji i inozemstvu.

Članak 3.

Boćarski Klub ZAPREŠIĆ je neprofitna športska udruga u koju se učlanjuju građani radi promicanja, razvitka i unapređivanja boćanja u Gradu Zaprešiću, a upisan je u Županijskom uredu za opću upravu kao i registru športskih djelatnosti.

Članak 4.

Klub može osnivati podružnice, u mjestima na području Republike Hrvatske gdje se za to ukaže potreba.

Odluku o osnivanju podružnice donosi Upravni odbor.

Podružnice nemaju pravnu osobnost.

Članak 5.

Klub posjeduje pečat. Pečat udruge okruglog je oblika promjera 3cm. Uz obod je ispisan puni naziv te adresa sjedišta Kluba.U središtu pečata nalazi se silueta bočara s bočom u ruci.Pečat je plave boje.

Pečat čuva i ovlašten je koristiti Predsjednik Kluba i drugi članovi Kluba koje on ovlasti.

Članak 6.

Klub zastupa predsjednik,dopredsjednik i tajnik kluba.Predsjednik je odgovoran za zakonitost rada kluba.

 Članak 7.

Rad Kluba je javan.

Javnost rada ostvaruje se redovnim obavješćivanjem članova Kluba i šire javnosti o radu tijela Udruge.

Obavješćivanje se vrši usmenim, pismenim putem te putem medija.

Rad tijela u Kluba je javan.

Javnost se može isključiti sa sjednice tijela Kluba zbog zaštite osobnih podataka o članovima Kluba, te zbog zaštite osobne te poslovne tajne.

II. CILJEVI I DJELATNOST

Članak 8.

Cilj osnivanja Kluba je druženje, te okupljanje svih ljudi zainteresiranih za šport, a naročito na polju boćanja kao i rekreacija, a samim tim stvarati i pozitivni natjecateljski duh

Klub se može udružiti u sportski savez i u druge sportske udruge, o čemu odluku donosi Skupština.

Članak 9.

Djelatnosti Kluba jesu.

* Planiranje rada i razvitka boćanja
* Organiziranje i provođenje redovitih sustavnih treninga članova radi pripreme za natjecanja
* Organiziranje prijateljskih i prvenstvenih natjecanja i turnira, te sudjelovanje na istim
* Poduka i trening djece
* Pripremanje svojih članova za sudjelovanje u sustavu gradske, županijske, odnosno državne reprezentacije
* Upravljanje sportskim objektima kojih je vlasnik Klub ili korisnik
* Poduzimanje mjera i stvaranje uvjeta za unapređivanje stručnog rada
* Ukupnom aktivnošću kluba poticati razumijevanje i usvajanje etičkih vrijednosti kroz bavljenje sportom.

III. ČLANOVI KLUBA

Članak 10.

Članom Kluba može postati svaki ljubitelj boćanja koji želi raditi u Klubu na njezinom promoviranju, kvaliteti kluba, te težiti ka boljem mjestu na ljestvici u ligi u kojoj se klub tog trenutka nalazi, te na kraju onaj koji prihvaća odredbe ovoga statuta.

Članstvo može biti redovito i počasno.

Redovni članovi Kluba plaćaju godišnju članarinu (mjesečnim obrocima) u iznosu koji utvrdi Upravni odbor.

Članak 11.

Osoba koja želi postati redovnim članom Kluba podnosi zahtjev Upravnom odboru, koji donosi odluku o prijemu u članstvo.

Redovni članovi potpisuju pristupnicu kojom se obvezuju na sudjelovanje u radu Kluba te poštivanju odredbi njenog statuta i drugih akata, kao i odluka njenih tijela.

Članak 12.

Upravni odbor može imenovati počasne članove Kluba. Počasni član može postati osoba koja je osobnim radom i zalaganjem osobito pridonijela ostvarivanju ciljeva Kluba.

Članak 13.

Prava i obaveze članova su:

* Bavljenje sportskom aktivnošću
* Sudjelovanje u upravljanju poslovima Kluba
* Čuvanje i podizanje ugleda Kluba
* Čuvanje materijalnih dobara i izvršavanje preuzetih obveza
* Plaćanje članarine

 Članak 14.

Upravni odbor utvrđuje iznos članarine za tekuću godinu.

Upravni odbor ima pravo donijeti odluku o posebnom iznosu obiteljske, te članarine za školsku djecu, studente i umirovljenike.

Članak 15.

Članstvo prestaje:

- istupanjem

-dragovoljnim pismenim istupom

- neplaćanjem članarine za tekuću godinu

- isključenjem od strane Upravnog odbora zbog kršenja odredaba Statuta, pri čemu isključeni član ima pravo priziva Skupštini, čija je odluka o isključenju konačna.

IV. UPRAVNA TIJELA KLUBA

Članak 16.

Tijela Kluba koja upravljaju istom su:

- Skupština

- Predsjednik i potpredsjednik

- Upravni odbor

- Nadzorni odbor

-Likvidator

Članak 17.

Skupština je najviše tijelo upravljanja Klubom. Skupštinu sačinjavaju svi poslovno sposobni članovi udruge ili njihovi predstavnici izabrani na način propisan statutom udruge.

Predstavnika pravne osobe članice udruge imenuje osoba ovlaštena za zastupanje pravne osobe.

Članak 18.

Skupština Kluba nadležna je i obavlja slijedeće poslove:

* Utvrđuje politiku razvitka Kluba
* Donosi i mijenja Statut Kluba,
* Donosi financijski plan i završni račun,
* Donosi pravilnik o svome radu,
* Donosi i mijenja Program rada,
* Donosi i druge akte i odluke važne za rad Kluba,
* Bira i razrješuje dužnosti Predsjednika i članove Upravnog odbora,
* Razmatra i usvaja izvješća o radu Kluba,
* Daje smjernice za rad Kluba,
* Osniva i imenuje odbore, komisije i slična tijela prema potrebi te im utvrđuje zadatke,
* Prati i nadzire rad Upravnog odbora,
* Odlučuje o prizivu članova protiv odluke o isključenju Upravnog odbora,
* Odlučuje o prestanku rada Kluba.
* Bira i opoziva likvidatora kluba

Skupština se sastaje po potrebi, a najmanje jedanput godišnje.

Skupštinu saziva Upravni odbor. Upravni odbor obavezan je sazvati skupštinu ako to zatraži Nadzorni odbor ili 10 redovnih članova Udruge.

Upravni odbor dužan je pozive za sjednicu Skupštine dostaviti članovima najmanje 3 dana prije sjednice.

Ukoliko Upravni odbor ne sazove sjednicu Skupštine sukladno stavku 3. ovog članka, sjednicu mogu sazvati predlagači.U situaciji da je istekao mandat predsjedniku kluba i

Upravnog odbora,skupštinu može sazvati i dvije trećine članova udruge.

Članak 19.

Skupština punovažno odlučuje ako zasjedanju prisustvuje natpolovična većina redovnih članova Kluba.

Skupština donosi odluke natpolovičnom većinom prisutnih članova, osim u slučaju iz članka 27. stavka 2.Članak 19.

Predsjednik Kluba:

* Zastupa Klub,
* Saziva Skupštinu Kluba,
* Odgovara za zakonitost rada Kluba,
* Utvrđuje prijedlog Statuta i predlaže program rada Skupštini na razmatranje i prihvaćanje,
* Upravlja imovinom Kluba,
* Vodi poslove Kluba sukladno odlukama Skupštine,
* Brine se o upoznavanju javnosti s radom Skupštine i njezinih tijela,
* Podnosi prijedlog financijskog izvješća Skupštini,
* Sklapa ugovore i poduzima druge pravne radnje u ime i za račun udruge,
* Dostavlja zapisnik s redovne Skupštine nadležnom uredu koji vodi registar udruga,
* Obavlja i druge poslove u skladu sa zakonom, statutom i aktima udruge.

Članak 20.

Za svoj rad Predsjednik je odgovoran Skupštini Kluba.

Predsjednik podnosi Skupštini Kluba godišnje izvješće o svom radu.

U slučaju odsutnosti ili spriječenosti, predsjednika u svim poslovima zamjenjuje Dopredsjednik, Mandat dopredsjednika traje četiri godine.

Članak 21.

Upravni odbor je izvršno tijelo Kluba i najviše tijelo upravljanja između dvije sjednice Skupština.

Upravni odbor čine Predsjednik i Dopredsjednik Kluba te tri da člana koje bira skupština.

Mandat članove Upravnog odbora traje 4 godine uz mogućnost da budu ponovno birani još jednom.

Predsjednik udruge ujedno je i predsjednik Upravnog odbora.

Članak 22.

Upravni odbor:

* Bira i imenuje tajnika Kluba,
* Bira i imenuje po potrebi rizničara Kluba,
* Saziva Skupštinu Kluba,
* Donosi Poslovnik o svome radu,.
* Utvrđuje prijedlog Programa rada, Statuta i drugih općih akata koji se podnose Skupštini na razmatranje i prihvaćanje,
* Brine o izvršenju usvojenog Programa rada i provedbi odluka Skupštine Kluba,
* Podnosi izvješća o radu Skupštini Kluba,
* Imenovanje Komisije i slična tijela prema potrebi te im određuje zadatke,
* Odlučuje o visini članarine,
* Upravlja imovinom Kluba,
* Vodi poslovanje Kluba,
* Provodi stegovni postupak protiv člana Kluba koji prekrši odredbe Statuta,
* Obavlja i druge poslove predviđene Statutom i drugim općim aktima Kluba.

 Članak 23.

Sjednicu Upravnog odbora Kluba saziva Predsjednik Kluba koji je ujedno i Predsjednik Upravnog odbora

Za svoj rad Upravni odbor je odgovoran Skupštini.

Upravni odbor punovažno odlučuje ako sjednici prisustvuje nadpolovična većina članova Upravnog odbora, a mora se održavati najmanje dvaput godišnje.

Upravni odbor donosi odluke nadpolovičnom većinom prisutnih članova.

Upravni odbor donosi Skupštini godišnje izvješće o svom radu.

Članak 24.

Nadzorni odbor kontrolira zakonitost rada i financijskog poslovanja.

Nadzorni odbor broji tri člana.

Mandat članova Nadzornog odbora traje 4 godine i oni ne mogu biti ponovno birani na te funkcije.

Sva su tijela i dužnosnici Kluba dužni su omogućiti nadzornom odboru uvid u sve isprave koje se tiču djelatnosti Kluba.

Članak 25.

Klub je neprofitna organizacija, a novčana sredstva pribavlja iz članarine, donacija i poklona.

Sva ostvarena dobit koristi se isključivo za ostvarivanje cilja Kluba.

O raspodijeli prikupljenih sredstava odlučuje upravni odbor.

Članak 26.

Financijska godina Kluba počinje 1. siječnja, a završava 31. prosinca iste godine.

LIKVIDATOR:

 Članak 27.

Likvidatora udruge bira i opoziva Skupština.

Likvidator može biti osoba koja nije član Kluba.

Likvidator ima pravo na naknadu troškova za svoj rad iz sredstava Kluba u visini koju određuje Skupština na prvoj sjednici nakon njegova imenovanja.

Likvidator Kluba zastupa Klub u postupku likvidacije te se otvaranjem likvidacijskog postupka upisuje u registar zadruga kao osoba ovlaštena za zastupanje do okončanja i brisanja Kluba iz registra udruga.

U postupku likvidacije likvidator je dužan.

* Utvrditi stanje na poslovnom računu Kluba,
* Utvrditi knjigovodstveno stanje dugovanja i potraživanja
* Utvrditi ostalu imovinu Kluba te pribaviti iz službene evidencije Ministarstva financija
* Porezne uprave potvrdu o nepostojanju duga s osnove javnih davanja,
* U slučaju dugovanja, dužan je objaviti poziv vjerovnicima da prijave svoje tražbine prema udruzi,
* U slučaju potraživanja dužan je pozvati dužnike na plaćanje dugova te raspodijeliti preostalu imovinu sukladno odredbi članka 53. Zakona o udrugama.

Nakon raspodjele preostale imovine, likvidator je dužan u roku 8 dana od okončanja likvidacijskog postupka podnijeti nadležnom uredu državne uprave završni račun i izvješće o provedenom likvidacijskom postupku.

U slučaju da likvidator utvrdi da imovina udruge nije dovoljna za namirenje obveza, dužan je u roku osam dana o tome obavijestiti nadležni sud rai pokretanja stečajnog postupka.

IMOVINA KLUBA

Imovinu kluba čine:

* Novčana sredstva uplatom članarina, dobrovoljni prilozi i darovi,
* Novčana sredstva koja Klub stekne obavljanjem djelatnosti kojima se ostvaruju ciljevi, obavljanjem djelatnosti, financiranjem programa i projekata Kluba iz državnog proračuna i proračuna jedinica lokalne i područne (regionalne) samouprave i fondova iz inozemnih izvora,
* Pokretne stvari i nekretnine,
* Druga imovinska prava.

Klub može raspolagati svojom imovinom samo za ostvarivanje ciljeva i obavljanje djelatnosti određenih Statutom, u skladu sa zakonom.

ODGOVORNOST ZA OBVEZE I ŠTETU

 Članak 28.

Za svoje obveze Klub odgovara svojom cjelokupnom imovinom-

Članovi Kluba i članovi njezinih tijela ne odgovaraju za obveze Kluba.

Nad Klubom se može provesti stečaj, sukladno zakonu.

 Klub i osobe ovlaštene za zastupanje Kluba za štetu učinjenu u Klubu ili Kluba prema trećim osobama odgovaraju sukladno općim propisima za štetu.

NADZOR

 Članak 29.

Članovi Kluba sami nadziru rad Kluba.

Ako član Kluba smatra da je Klub povrijedio Statut ili drugi opći akt Kluba, ovlašten je na to upozoriti Skupštinu Kluba, te zahtijevati da se nepravilnosti uklone.

Ako se upozorenje ne razmotri u roku od 30 dana od dana dostavljenog pisanog zahtjeva i po zahtjevu ne postupi i nepravilnosti ne otklone u daljnjem roku od 30 dana, član može podnijeti tužbu općinskom sudu nadležnom prema sjedištu Kluba.

RJEŠAVANJE SPOROVA I SUKOBA INTERESA

Spor/sukob interesa u Klubu postoji ukoliko se radi o pravima i interesima članova Kluba o kojima članovi mogu slobodno raspravljati a koji utječu na rad Kluba u cjelini odnosna ako se ona odnosi na pitanja od zajedničkog interesa za članove.

Za rješavanje spora/sukoba interesa, Skupština imenuje arbitražno vijeće između članova Kluba. Sastav, mandat, način odlučivanja vijeća uređuje se pravilnikom koji donosi Skupština. Arbitražno vijeće u svom radu na odgovarajući način primjenjuje odredbe Zakona o mirenju.

Odluka arbitražnog vijeća je konačna. Ukoliko spor/sukob interesa nastane oko pitanja o kojima se podnosi zahtjev za upis promjena u registar udruga o čemu odlučuje nadležni ured, nezadovoljni član najprije se obraća Klubu da riješi spor/sukob interesa. Po konačnosti odluke arbitražnog vijeća. Klub podnosi nadležnom uredu zahtjev za upis promjena u registar udruga zajedno s odlukom arbitražnog vijeća.

 PRESTANAK UDRUGE

Članak 30.

Klub prestaje postojati odlukom Skupštine ili drugim slučajevima predviđenim zakonom. U slučaju prestanka postojanja Kluba preostala imovina će pripasti gradu Zaprešiću.

Klub nema pravo imovinu Kluba dijeliti svojim osnivačima, članovima Kluba, osobama ovlaštenim za zastupanje, zaposlenima ili s njima povezanim osobama.

PRIJELAZNE I ZAVRŠNE ODREDBE

Članak 31 .

Statut Kluba kao i njegove izmjene i dopune donosi Skupština većino glasova ukupnog broja članova Skupštine Kluba nakon provedene rasprave.

Tumačenjem odredaba ovog Statuta daje Skupština Kluba.

Tumačenjem drugih akata Kluba daje Predsjednik Kluba.

U Zaprešiću: 12.09.2015.god.

PREDSJEDNIK:

Josip Bilić